**APSTIPRINĀTS**

Priekules novada pašvaldības

iepirkumu komisijas

2014.gada 27.februāra sēdē,

protokols Nr.2014/9-1

**IEPIRKUMA**

***„Lietota mikroautobusa (8+1)iegāde Priekules novada pašvaldībai”***

**NOLIKUMS**

Iepirkuma identifikācijas Nr.PNP2014/9

Priekule

2014

**1. Vispārīgā informācija**

* 1. **Iepirkuma identifikācijas numurs** – **PNP2014/9.**

**1.2. Pasūtītājs:**

**Priekules novada pašvaldība**

Adrese: Saules iela 1, Priekule, Priekules novads, LV-3434

Reģ.Nr.90000031601

Tālrunis 63461006, fakss 63497937

e-pasta adrese: [dome@priekulesnovads.lv](mailto:dome@priekulesnovads.lv)

mājaslapa: [www.priekulesnovads.lv](http://www.priekulesnovads.lv)

**1.3. Iepirkuma metode -** iepirkums Publisko iepirkumu likuma 8.2 panta noteiktajā kārtībā.

**1.4. Iepirkuma dokumentu saņemšana**

1.4.1. Ieinteresētās personas ar iepirkuma dokumentiem (**nolikumu, tehnisko specifikāciju**) bez maksas var iepazīties uz vietas Priekules novada pašvaldībā (Saules ielā 1, Priekulē, Priekules novadā) darba dienās no plkst.8:00–12:00 un 12:45–17:00 (piektdienās līdz 16:00) vai Priekules novada pašvaldības mājaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” līdz 2014. gada 10.martam plkst.15:00.

1.4.2. Kontaktpersona: Priekules novada pašvaldības izpilddirektora vietniece Andra Valuže, tel.63497911, 28646422, e-pasts [andra.valuze@priekulesnovads.lv](mailto:andra.valuze@priekulesnovads.lv) .

**1.5. Piedāvājuma iesniegšana**

1.5.1. Ieinteresētās personas piedāvājumus var iesniegt personīgi Priekules novada pašvaldībā pie sekretāres vai atsūtot pa pastu ierakstītā sūtījumā līdz 2014. gada 10.martam plkst.15:00 uz adresi: Priekules novada pašvaldība, Saules ielā 1, Priekulē, Priekules novadā, LV - 3434, sākot ar dienu, kad paziņojums par plānoto līgumu ir publicēts Iepirkumu uzraudzības biroja mājaslapā: [www.iub.gov.lv](http://www.iub.gov.lv). Pasta sūtījumam jābūt nogādātam norādītajā adresē līdz augstākminētajam termiņam.

1.5.2. Pasūtītājs neatbild par pazudušiem piedāvājumiem, un tam nav jāpierāda korespondences saņemšana.

1.5.3. Saņemot piedāvājumu, pasūtītājs reģistrē piedāvājumus to iesniegšanas secībā, uz aploksnes atzīmējot saņemšanas datumu, laiku un reģistrēšanas numuru. Aploksnes tiek glabātas neatvērtas līdz piedāvājumu atvēršanai.

1.5.4. Pasūtītājs nodrošina iesniegtā piedāvājuma glabāšanu tā, lai līdz piedāvājuma atvēršanas brīdim neviens nevarētu piekļūt tajā ietvertajai informācijai.

1.5.5. Pasūtītājs neatbild par priekšlaicīgi atvērtiem piedāvājumiem, ja aploksne nav bijusi noformēta atbilstoši iepirkuma nolikuma 4.4.punkta prasībām. Piedāvājumi, kas atvērti pirms piedāvājumu iesniegšanas termiņa beigām neatbilstoši iepirkuma nolikuma 4.4.punkta prasībām noformētas aploksnes dēļ, netiek vērtēti. Pretendents tiek rakstiski informēts par šo faktu, piedāvājums pretendentam netiek atgriezts.

**2. Informācija par iepirkuma priekšmetu**

**2.1. Iepirkuma priekšmets –** Lietota mikroautobusa (8+1) iegāde Priekules novada pašvaldībai saskaņā ar tehnisko specifikāciju (nolikuma 2.pielikums).

**2.2. Līguma izpildes vieta:** Liepāja.

**2.3. Līguma termiņš:** viena mēnesis no līguma parakstīšanas dienas. Pasūtītājs un piegādātājs var vienoties par īsāku piegādes laiku, slēdzot līgumu.

**2.4. Cita informācija:**

2.4.1. Ieinteresētais piegādātājs savus jautājumus par iepirkuma procedūras dokumentos minētajām prasībām iesniedz rakstveidā Priekules novada pašvaldībā (adrese – Saules iela 1, Priekule, Priekules novads) vai elektroniskā veidā, ja iesniegums normatīvajos aktos noteiktajā kārtībā ir parakstīts ar elektronisko parakstu, uz e-pasta adresi [dome@priekulesnovads.lv](mailto:dome@priekulesnovads.lv). Ja no ieinteresētā piegādātāja ir saņemts jautājums ne vēlāk kā septiņas dienas pirms piedāvājumu iesniegšanas termiņa beigām, Pasūtītājs sniedz atbildi ne vēlāk kā četras dienas pirms piedāvājumu iesniegšanas termiņa beigām nosūtot to jautājuma uzdevējam, un visiem ieinteresētajiem piegādātājiem, kuri Pasūtītājam ir zināmi. Sagatavotā atbilde tiek ievietota pasūtītāja majaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” pie konkrētā iepirkuma paziņojuma ar norādi „Papildus informācija”.

2.4.2. Pretendentam ir pienākums sekot aktuālajai informācijai (atbildēm uz ieinteresēto piegādātāju jautājumiem u.c.) Pasūtītāja mājaslapā [www.priekulesnovads.lv](http://www.priekulesnovads.lv) un, ņemt to vērā, sagatavojot savu piedāvājumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.

**3. Piedāvājuma sagatavošana**

3.1. Pretendentam rūpīgi jāiepazīstas ar iepirkuma nolikumu, un tas ir pilnīgi atbildīgs par iesniegtā piedāvājuma atbilstību pasūtītāja izvirzītajām prasībām. Iesniedzot piedāvājumu, Pretendents pilnībā akceptē visus nolikuma noteikumus un prasības.

3.2. Pretendentam jāuzņemas visi izdevumi, kas saistīti ar pieteikuma sagatavošanu un iesniegšanu, un Pasūtītājs nav atbildīgs par šiem izdevumiem.

3.3. Pretendents drīkst iesniegt tikai 1 (vienu) piedāvājuma variantu.

3.4. Piedāvājums sastāv no šādiem dokumentiem:

3.4.1. finanšu piedāvājuma (nolikuma 1.pielikums);

3.4.2. nolikuma 5.sadaļā minētajiem pretendenta kvalifikācijas atlases dokumentiem;

3.4.3. tehniskā piedāvājuma, kas sagatavots, sniedzot tehniskajā specifikācijā prasīto informāciju un pievienojot tehniskajā specifikācijā minētos dokumentus (nolikuma 2.pielikums).

3.5. Ja kāds no pretendenta iesniedzamajiem dokumentiem satur komercnoslēpumu vai konfidenciālu informāciju, kuru pasūtītājs nav tiesīgs atklāt, paziņojot par līguma slēgšanu un informējot pretendentus, pretendentam jānorāda savā piedāvājumā, kura informācija ir konfidenciāla. Par konfidenciālu nevar tikt uzskatīta informācija, kas minēta Publisko iepirkumu likuma 69.pantā.

3.6. Piedāvājuma cenā jāiekļauj visas ar mikroautobusa pārdošanu un piegādi saistītās izmaksas - gan paredzamās, gan tādas, kuras pretendentam vajadzētu paredzēt, un atbilstošos nodokļus.

3.7. Dokumenti jāsagatavo atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.

3.8. Ja saskaņā ar šo nolikumu Piedāvājuma dokumenti jāsagatavo saskaņā ar pielikumos pievienotajām formām, tad tie iesniedzami atbilstoši šīm formām un saturam. Gadījumos, ja piedāvājumā iesniegti dokumenti, neizmantojot dotās formas, tiek vērtēts, vai tajos sniegta visa pievienotajās formās prasītā informācija.

**4. Prasības piedāvājuma noformēšanai**

4.1. Piedāvājuma sākumā jāievieto satura rādītājs, kurā norādīts secīgs piedāvājumā iesniegto dokumentu nosaukumu saraksts un attiecīgās piedāvājuma lapaspuses numurs, kurā konkrētais dokuments atrodams.

4.2. Visiem piedāvājuma dokumentiem jābūt cauršūtiem un parakstītiem, lapām jābūt numurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, uz kuras norādīts cauršūto lapu skaits, ko ar savu parakstu apliecina pretendenta pārstāvis. Teksta un tabulu daļa nedrīkst būt cauršūta, visai informācijai jābūt skaidri izlasāmai.

4.3. Piedāvājums iesniedzams latviešu valodā vienā eksemplārā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā. Sagatavojot piedāvājumu, piegādātājs ir tiesīgs visu iesniegto dokumentu atvasinājumu un to tulkojumu pareizību apliecināt ar vienu apliecinājumu.

4.4. Piedāvājums jāiesniedz aizlīmētā aploksnē, uz kuras jānorāda:

4.4.1. pasūtītāja nosaukums un adrese;

4.4.2. atzīme ”Piedāvājums iepirkumam „Lietota mikroautobusa (8+1) iegāde Priekules novada pašvaldībai””;

4.4.3. atzīme „Iepirkuma identifikācijas Nr.PNP2014/9”

4.4.4. atzīme „Neatvērt līdz 2014.gada 10.martam plkst.15:00”;

4.4.5. pretendenta nosaukums un adrese.

4.5. Piedāvājuma grozījumus noformē un iesniedz atbilstoši nolikumā noteiktajām piedāvājuma noformēšanas prasībām, uz aploksnes papildus nolikuma 4.3.punktā prasītajai informācijai norādot atzīmi: „Piedāvājuma grozījumi”.

4.6. Pēc piedāvājumu iesniegšanas termiņa beigām Pretendents nevar savu piedāvājumu grozīt.

4.7. Pasūtītājs neatbild par tādu piedāvājumu priekšlaicīgu atvēršanu, kuri nav noformēti atbilstoši nolikuma 4.3.punktā minētajām prasībām.

**5. PRASĪBAS PRETENDENTIEM UN PRETENDENTU IESNIEDZAMIE DOKUMENTI**

5.1. Prasības pretendentiem un iesniedzamie dokumenti:

|  |  |  |  |
| --- | --- | --- | --- |
| **Prasība** | | **Iesniedzamie dokumenti** | **Piezīmes** |
| **Atbilstība PIL 82.panta piektajai daļai** | | | |
| 5.1.1. Uz Pretendentu nav attiecināms šāds nosacījums:  Ir pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai pretendents tiek likvidēts. | | Nav. | Minēto apstākļu esamību pasūtītājs pārbauda atbilstoši Publisko iepirkumu likuma 8.2panta 7.daļā noteiktajai kārtībai tikai attiecībā uz pretendentu, kuram būtu piešķiramas līguma slēgšanas tiesības atbilstoši nolikumā noteiktajām prasībām. |
| 5.1.2. Uz Pretendentu nav attiecināms šāds nosacījums:  Pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. | | Nav. | Minēto apstākļu esamību pasūtītājs pārbauda atbilstoši Publisko iepirkumu likuma 8.2panta 7.daļā noteiktajai kārtībai tikai attiecībā uz pretendentu, kuram būtu piešķiramas līguma slēgšanas tiesības atbilstoši nolikumā noteiktajām prasībām. |
| **Atbilstība profesionālās darbības veikšanai** | | | |
| 5.1.3. Pretendents ir reģistrēts, licencēts vai sertificēts atbilstoši piegādātāja izcelsmes (reģistrācijas) valsts normatīvo aktu prasībām. | | \*Latvijā reģistrētam pretendentam Uzņēmuma reģistra izziņas kopija nav jāiesniedz.  \* Fiziskām personām jāiesniedz VID izsniegta nodokļa maksātāja reģistrācijas apliecības kopija.  \*Ja pretendents nav reģistrēts Latvijā, tam jāiesniedz reģistrācijas valstī izsniegtas reģistrācijas apliecības kopija. | Par Latvijā reģistrētiem pretendentiem (juridiskām personām) pasūtītājs pārbaudi veic publiski pieejamās datu bāzēs. |
| **Tehniskās un profesionālās spējas** | | | |
| 5.1.4. Pretendents spēj nodrošināt lietota mikroautobusa piegādi. Pretendentam ir jābūt pieredzei līdzvērtīgu piegāžu veikšanā pēdējo trīs gadu laikā (veiktas vismaz 3 līdzvērtīgas piegādes).  *\*”līdzvērtīga piegāde” šī nolikuma izpratnē ir lietotu mikroautobusu (8+1)ne vecāku par 3 gadiem (uz piegādes brīdi) piegāde pasūtītājam* | \* Informācija par pēdējo 3 (trīs) gadu laikā līdzīga rakstura veiktajām piegādēm, kas iesniedzama saskaņā ar nolikuma 3.pielikumā norādīto formu, pievienojot vismaz 3 (trīs) rakstiskas pozitīvas atsauksmes par līdzīgām piegādēm. | | *Atsauksmē jābūt norādītai sekojošai informācijai:* pasūtītājs, persona, ar kuru bijis noslēgts līgums par mikroautobusa piegādi, vai piegāde notikusi atbilstoši līguma nosacījumiem, t.sk. termiņiem. |

5.2. Pretendents, kas sniedzis nepatiesu informāciju vai nav to sniedzis vispār, vai arī sniegtā informācija neapliecina pretendenta atbilstību iepirkuma nolikumā izvirzītajām prasībām, tiek izslēgts no tālākas vērtēšanas.

5.3. Ja pasūtītājs par pretendentu, kuram būtu piešķiramas līguma slēgšanas tiesības, atzīst ārvalstī reģistrētu pretendentu, Pasūtītājs pieprasa viņam iesniegt attiecīgās ārvalsts kompetentās institūcijas izziņas, kas apliecina, ka uz to neattiecas šī nolikuma 5.1.1. un 5.1.2.punktā minētie nosacījumi.

5.4. Šī nolikuma 5.3.punktā minētajam pretendentam prasītās izziņas jāiesniedz Pasūtītājam 10 (desmit) darba dienu laikā no pieprasījuma izsniegšanas vai nosūtīšanas dienas.

5.5. Izziņas un citus dokumentus, kurus izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas.

**6. Piedāvājumu vērtēšana**

6.1. Piedāvājumu atvēršanu, noformējuma pārbaudi un vērtēšanu iepirkuma komisija veic slēgtā sēdē.

6.2. Piedāvājumi, kas iesniegti pēc šā nolikuma 1.5.1.punktā minētā termiņa, netiek vērtēti. Tie neatvērti tiek atdoti vai nosūtīti atpakaļ Pretendentam.

6.3. Iepirkuma komisija:

6.3.1. Vispirms pārbauda piedāvājumu atbilstību šī nolikuma 4.punktā minētajām prasībām (prasības piedāvājumu noformēšanai). Par atbilstošiem tiek uzskatīti tikai tie piedāvājumi, kas atbilst visām norādītajām prasībām. Konstatējot atkāpes no nolikumā izvirzītajām piedāvājuma noformējuma prasībām, komisija izvērtē to būtiskumu un ietekmi uz turpmāko piedāvājuma vērtēšanas procesu un lemj par tālāku piedāvājuma vērtēšanu vai izslēgšanu no tālākas vērtēšanas.

6.3.2. Pārbauda piedāvājumu atbilstību šī nolikuma 5.1.3. un 5.1.4.punktā minētajām prasībām (pretendentu atlases dokumenti). Par atbilstošiem tiek uzskatīti tikai tie piedāvājumi, kuros sniegta visa prasītā informācija, kā arī sniegtā informācija apliecina pretendenta atbilstību izvirzītajām kvalifikācijas prasībām. Piedāvājumi, kuros nav norādīta visa prasītā informācija, vai arī ja sniegtā informācija neapliecina pretendenta atbilstību izvirzītajām prasībām, tiek noraidīti un tālāk netiek vērtēti.

6.3.3. Pārbauda tehniskā piedāvājuma atbilstību tehniskai specifikācijai. Par atbilstošiem tiek uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi tālāk netiek vērtēti.

6.3.4. Pirms cenu salīdzināšanas pārbauda, vai piedāvājumā nav aritmētisku kļūdu. Ja šādas kļūdas tiek konstatētas, tad tās tiek izlabotas. Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus.

6.3.5. Nosaka pretendentu, kuram būtu piešķiramas līguma slēgšanas tiesības, izvēloties no piedāvājumiem, kas atbilst nolikumā izvirzītajām prasībām, piedāvājumu ar viszemāko piedāvāto līgumcenu, un pārbauda attiecīgā pretendenta atbilstība nolikuma 5.1.1. un 5.1.2. punktā minētajām prasībām vai šī nolikuma 5.3.punktā minētajā gadījumā pieprasa iesniegt Pretendentam attiecīgas izziņas.

6.3.6. Ja attiecīgais ārvalstīs reģistrētais Pretendents šī nolikuma 5.4.punktā minētajā termiņā neiesniedz prasītās izziņas, Pasūtītājs to izslēdz no tālākas dalības iepirkumā un nosaka nākamo pretendentu, kuram būtu piešķiramas līguma slēgšanas tiesības atbilstoši šī nolikuma 6.3.5. punktā noteiktajai kārtībai.

6.3.7. Pēc 6.3.6.punktā minēto ziņu pārbaudes vai izziņu saņemšanas izvērtē to atbilstību nolikumā norādītajām prasībām un pieņem lēmumu par līguma slēgšanu ar Pretendentu, kura piedāvājums atbilst visām nolikumā izvirzītajām prasībām un ir ar viszemāko piedāvāto līgumcenu, vai nosaka nākamo Pretendentu, kuram būtu piešķiramas līguma slēgšanas tiesības, t.i., pretendents, kura piedāvājums atbilst visām nolikumā minētajām prasībām un ir ar nākamo zemāko piedāvāto līgumcenu.

**7. Lēmuma izziņošana un līguma slēgšana**

7.1. Triju darba dienu laikā pēc lēmuma pieņemšanas visi Pretendenti tiek informēti par pieņemto lēmumu un lēmums tiek publicēts pasūtītāja mājaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” pie konkrētā iepirkuma paziņojuma ar norādi „Lēmums”.

7.2. Pasūtītājs slēdz ar izraudzīto Pretendentu līgumu (nolikuma 4.pielikums), pamatojoties uz Pretendenta iesniegto piedāvājumu, un saskaņā ar šā nolikuma noteikumiem.

7.3. Pasūtītājs nolikuma 7.2.punktā minētā līguma tekstu publicē pašvaldības mājaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” pie konkrētā iepirkuma informācijas par piegādātāju, ar kuru noslēgts līgums, ne vēlāk kā dienā, kad šis līgums stājas spēkā, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības, ja tādas būs norādītas piegādātāja iesniegtajā piedāvājumā atbilstoši nolikuma 3.5.punktam.

**8. Pielikumu saraksts**

Nolikumam ir pievienoti 3 (trīs) pielikumi, kas ir nolikuma neatņemamas sastāvdaļas:

1.pielikums Finanšu piedāvājums;

2.pielikums Tehniskā specifikācija;

3.pielikums Pretendenta pieredzes (veikto piegāžu) apraksts;

4.pielikums Līguma projekts.

**1.pielikums**

pie iepirkuma

ar identifikācijas Nr.PNP2014/9

nolikuma

**FINANŠU PIEDĀVĀJUMS**

iepirkumam ar identifikācijas Nr.**PNP2014/9**

**„Lietota mikroautobusa (8+1) iegāde Priekules novada pašvaldībai*”***

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  | Reģ.Nr.:  Adrese:  Banka:  Kods:  Konts:  Tālrunis:  Fakss:  e-pasta adrese: |

**2. KONTAKTPERSONA**

|  |  |
| --- | --- |
| **Amats, vārds, uzvārds** |  |
| **Tālrunis** |  |
| **e-pasta adrese** |  |

**3. PIEDĀVĀJUMS**

3.1. Mēs piedāvājam piegādāt lietotu mikroautobusu (8+1) Priekules novada pašvaldībai saskaņā ar iepirkuma nolikumā norādītajiem nosacījumiem un atbilstoši tehniskajai specifikācijai.

3.2. Mūsu piedāvājums ir:

|  |  |  |  |
| --- | --- | --- | --- |
| **Iepirkuma priekšmets** | **Piedāvājuma cena bez PVN (EUR)** | **PVN, 21%**  **(EUR)** | **Piedāvājuma cena ar PVN**  **(EUR)** |
| Mikroautobuss \_\_\_\_\_\_\_\_\_\_\_\_\_\_\_\_\_\_\_\_\_\_  *( marka, modelis)* |  |  |  |

3.3. Apliecinām, ka esam pilnībā iepazinušies ar iepirkuma procedūras dokumentiem un šajā piedāvājuma cenā pilnībā esam iekļāvuši visas šai sakarībā ar mikroautobusa pārdošanu un piegādi saistītās izmaksas un atbilstošos nodokļus. Mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats) (paraksts un paraksta atšifrējums)*

Z.v.

**2.pielikums**

pie iepirkuma

ar identifikācijas Nr.PNP2014/9

nolikuma

**Tehniskā specifikācija**

iepirkumam

**„Lietota mikroautobusa (8+1) iegāde Priekules novada pašvaldībai”**

(iepirkuma identifikācijas Nr.PNP2014/9)

|  |  |  |
| --- | --- | --- |
| **Pozīcija** | **Prasība** | **Pretendenta piedāvājums** |
| Automašīna (modelis) | Mikroautobuss / vieglais pasažieru |  |
| Sēdvietu skaits | 8 +1 vietas |  |
| Piedziņa | Priekšas |  |
| Izlaides gads | Ne vecāks kā 2011.g. |  |
| Pārnesuma kārba | Manuāla |  |
| Pārnesuma skaits | Ne mazāk kā 6 ātrumi |  |
| Nobraukums nodošanas brīdī | Ne lielāks kā 60 000 km |  |
| Riepas | R16C |  |
| Dzinējs | Dīzelis |  |
| Dzinēja tilpums | Ne mazāk kā 1900 cm3 |  |
| Dzinēja jauda | Ne mazāk kā 84 kW |  |
| Degvielas tvertne | Ne mazāk kā 70 litri |  |
| Celtspēja | Līdz 1200 kg |  |
| Pilna masa | Līdz 3000 kg |  |
| Riteņu garenbāze | Ne mazāka par 3400 mm |  |
| Automašīnas garums | Ne lielāks par 5300 mm (Garā bāze L2) |  |
| Automašīnas platums ar spoguļiem | Ne mazāks par 2100 mm |  |
| Automašīnas augstums | Ne lielāks par 2000 mm H1 |  |
| Pretaizdzīšanas ierīce | Ražotāja imobilaizers |  |
| Drošības aprīkojums | Vadītāja un pasažiera drošības spilveni (AIRBAG)  ABS bremzes (iekļaujot  stabilitātes sistēmu ESP) |  |
| Papildus prasības | Stūres pastiprinātājs |  |
| Borta dators |  |
| Centrālā atslēga |  |
| Elektriskie stiklu pacēlāji |  |
| Elektriskie spoguļi |  |
| Krāsa – gaiša |  |
| Partikulfiltrs |  |
| Priekšējais dubultsēdeklis |  |
| Automašīnas buferi auto krāsā |  |
| Aizmugurējie parkošanās sensori |  |
| Kondicionieris |  |
| Salona gaisa filtrs |  |
| Bortkompjūters |  |
| Vēlama autonomā apkures sistēma (VEBASTO) |  |
| Sakabes āķis |  |
| Automašīnas aprīkojumā | Radio, CD, stereo sistēma, tonēti logi, rezerves ritenis, domkrats, riteņu atslēga, trīsstūris, gumijas paklāji. |  |

*\* Tukšajos lauciņos pretendents norāda piedāvātajai automašīnai atbilstošo tehnisko rādītāju un rindās, kurās nav skaitliski izteikts raksturojošais lielums, norāda vai piedāvātā automašīna tiek nodrošināta atbilstoši attiecīgajai prasībai, norādot “tiek nodrošināts” vai “netiek nodrošināts”.*

**Citi nosacījumi:**

1. Kopā ar piedāvājumu pretendentam jāiesniedz transportlīdzekļa reģistrācijas apliecības kopija un/vai dokumenta, kas apliecina pretendenta īpašuma tiesības uz automašīnu, kopija.

1. Tehniskajai apskatei uz automašīnas nodošanas brīdi jābūt derīgai vēl vismaz 11 mēnešus.
2. Uz Automašīnas nodošanas brīdi Automašīnai jābūt derīgai OCTA polisei.

4. Pretendentam, piegādājot automašīnu, jānodod Pasūtītāja pārstāvim arī:

1. automašīnas servisa grāmatiņa;
2. tehnisko parametru un lietošanas instrukcijas dokumentācija;
3. rezerves atslēgas;
4. transportlīdzekļa reģistrācijas apliecība;
5. reģistrētās numura zīmes.

Pretendents drīkst pievienot arī citu informāciju un materiālus, kas raksturo piedāvāto automašīnu tehniski un vizuāli.

**3.pielikums**

pie iepirkuma

ar identifikācijas Nr.PNP2014/9

nolikuma

**PRETENDENTA PIEREDZES (VEIKTO PIEGĀŽU) APRAKSTS**

|  |  |  |
| --- | --- | --- |
| **Pasūtītājs, kontaktpersona, tālrunis** | **Piegādātā mikroautobusa apraksts** *(sēdvietu skaits, transportlīdzekļa vecums un nobraukums uz piegādes brīdi u.c.)* | **Piegādes laiks** |
|  |  |  |
|  |  |  |
|  |  |  |
|  |  |  |
|  |  |  |

***\**** *\* Sniegt informāciju, kas apliecina pretendenta atbilstību šī nolikuma 5.1.4.punktā minētajai prasībai attiecīgajai iepirkuma daļai, sniedzot visu prasīto informāciju par veiktajām piegādēm ne vairāk kā trijos iepriekšējos gados.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats) (paraksts un paraksta atšifrējums)*

**4.pielikums**

pie iepirkuma

ar identifikācijas Nr.PNP2014/9 nolikuma

PROJEKTS

**LĪGUMS**

Priekulē

**2014.gada \_\_\_.\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_**

**Priekules novada pašvaldība**, reģ.Nr.90000031601, tās priekšsēdētājas Vijas Jablonskas personā, kura rīkojas, pamatojoties uz LR likuma „Par pašvaldībām” un Priekules novada pašvaldības domes 2013.gada 25.jūlija saistošo noteikumu Nr.7 „Priekules novada pašvaldības nolikums” pamata, (turpmāk – Pircējs) no vienas puses

un

\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_\_\_\_\_\_, tās\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz *\_\_\_\_\_\_\_\_\_\_\_\_\_\_\_* pamata, (turpmāk –Pārdevējs) no otras puses,

abas kopā un katra atsevišķi turpmāk - Puses,

saskaņā ar iepirkuma „Lietota mikroautobusa (8+1) iegāde Priekules novada pašvaldībai” (iepirkuma identifikācijas Nr.PNP2014/9) rezultātiem noslēdz šo līgumu (turpmāk – Līgums) par sekojošo:

1. **Līguma priekšmets**

 1.1. Pircējs pērk, un Pārdevējs pārdod \_\_\_\_\_.gadā izgatavotu **lietotu pasažieru mikroautobusu \_\_\_\_\_\_\_\_\_\_\_\_\_\_\_\_\_\_\_\_\_** *(norādīta mikroautobusa marka, modelis)* šasijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, krāsa – \_\_\_\_\_\_\_\_\_\_\_\_ *(norādīta mikroautobusa virsbūves krāsa)* (turpmāk – Automašīna).

1.2. Pārdevējs garantē, ka Automašīna nav atsavināta, nav ieķīlāta, nav apgrūtināta ar parādiem un saistībām un par to nav tiesas strīdu.

1.3. Pārdevējs garantē, ka Automašīna ir tā īpašums un tam ir tiesības slēgt šādu līgumu.

**2.** **Samaksas noteikumi**

2.1. Līguma kopējā summa saskaņā ar pretendenta iesniegto finanšu piedāvājumu (līguma 1.pielikums) ir EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas sastāv no līgumcenas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) un PVN 21% summas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

2.2. Pircējs 2.1.punktā minēto summu pārskaita Pārdevēja norādītajā bankas kontā 10 (desmit) dienu laikā pēc Automašīnas nodošanas - pieņemšanas akta parakstīšanas un atbilstoša rēķina saņemšanas.

1. **Automašīnas nodošanas un pieņemšanas kārtība un pušu atbildība** 
   1. Automašīnas nodošana un pieņemšana notiek Pircēja norādītajā vietā (Liepājā) abu Pušu pilnvaroto personu klātbūtnē.

3.2. Pircējs Automašīnas nodošanas – pieņemšanas aktu paraksta un pieņem Automašīnu tikai tad, kad ir pārliecinājies, ka Automašīna atbilst iepirkumā iesniegtajam tehniskajam piedāvājumam (līguma 2.pielikums).

3.3. Pārdevējs nodrošina Pircējam iespēju veikt izmēģinājuma braucienu un Automašīnas apskati 7 (septiņu) dienu laikā no Līguma parakstīšanas brīža.

3.4. Ja pēc izmēģinājuma brauciena, Automašīnas apskates un iepazīšanās ar Automašīnas dokumentiem, tiek konstatēts, ka Automašīna atbilst tehniskajam piedāvājumam (līguma 2.pielikums), tad Pircējs pilnvaro Pārdevēju veikt visas darbības Automašīnas pārreģistrācijai uz Pircēja vārda. Automašīnas pārreģistrācijas uz Pircēja vārda izdevumus sedz Pārdevējs.

3.5. Uz līguma 1.1.punktā minētās Automašīnas pieņemšanas – nodošanas akta parakstīšanas brīdi Automašīnai ir jābūt derīgai OCTA polisei un vismaz vēl 11 mēnešus derīgai tehniskajai apskatei. Izdevumus šajā punktā minēto nosacījumu nodrošināšanai sedz Pārdevējs.

3.6. Pārdevējs nodod Automašīnu Pircējam 7 (septiņu) dienu laikā pēc izmēģinājuma brauciena veikšanas, Pusēm parakstot Automašīnas nodošanas-pieņemšanas aktu. Šajā brīdī Pārdevējs nodod Pircējam Automašīnu, tās atslēgas un dokumentāciju.

3.7. Pircējs pēc Automašīnas nodošanas-pieņemšanas akta parakstīšanas un attiecīga rēķina saņemšanas veic samaksu par Automašīnu līguma 2.sadaļā minētajā kārtībā.

3.8. Ja Pircējs pēc izmēģinājuma brauciena un Automašīnas apskates piedāvātajai Automašīnai konstatē defektus vai arī tās neatbilstību tehniskajam piedāvājumam (līguma 2.pielikums), Puses sastāda neatbilstību aktu, kurā tiek norādīti Līguma 1.1.punktā piedāvātās Automašīnas defekti, neatbilstības tehniskajam piedāvājumam un termiņš konstatēto trūkumu novēršanai. Termiņš trūkumu novēršanai nevar būt garāks par 10 (desmit) dienām.

3.9. Pēc trūkumu novēršanas Pārdevējs nodrošina Pircējam iespēju veikt atkārtotu izmēģinājuma braucienu un Automašīnas apskati.

3.10. Ja Pircējs pēc atkārtotā izmēģinājuma brauciena konstatē, ka Automašīna neatbilst tehniskajam piedāvājumam, tad Pircējs vienpusēji ir tiesīgs lauzt šo līgumu. Šajā gadījumā par Līguma neizpildi Pārdevējs 10 (desmit) darba dienu laikā no līguma laušanas brīža samaksā Pircējam līgumsodu 10 % apmērā no šī līguma 2.1.punktā minētās līgumcenas.

3.11. Pārdevējs nav atbildīgs, ja Automašīnai tiek konstatēti jebkādi defekti pēc Automašīnas nodošanas - pieņemšanas akta parakstīšanas.

3.12. Ja Pārdevējs neievēro uz viņu attiecināmos ar Automašīnas piegādi saistītos termiņus (t.sk. līguma 3.3., 3.6., 3.8.punktā norādītos), Pārdevējs maksā soda naudu 0,1 % apmērā no līgumcenas par katru nokavēto dienu, bet ne vairāk kā 10 % no kopējās līguma summas. Soda naudas samaksa neatbrīvo Pārdevēju no līgumsaistību izpildes.

3.13. Ja Pircējs neievēro līguma 2.2. punktā noteikto maksājuma veikšanas termiņu, Pircējs maksā Pārdevējam soda naudu 0,1 % apmērā no līgumcenas par katru nokavēto dienu, bet ne vairāk kā 10 % apmērā no kopējās līguma summas. Soda naudas samaksa neatbrīvo Pircēju no līgumsaistību izpildes.

3.14. Puses ir atbrīvotas no atbildības par daļēju jeb pilnīgu šī Līguma neizpildi, ja šī neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā, kuru Puses nevarēja paredzēt un novērst saprātīgiem līdzekļiem. Pie tādiem ārkārtējiem apstākļiem pieskaitāmi ugunsgrēki vai dabas stihijas, kara darbība, valsts varas un pārvaldes institūciju darbība un jebkuri citi apstākļi, kas nav pakļauti Pušu kontrolei.

3.15. Pusei, kura atsaucas uz nepārvaramas varas apstākļiem, par to iestāšanos jāinformē otra Puse 3 (trīs) dienu laikā no nepārvaramas varas iestāšanās brīža. Termiņa neievērošanas gadījumā Puse, kuras darbību traucē nepārvaramas varas apstākļi, zaudē tiesības uz tiem atsaukties.

3.16. Ja Pārdevējs vienpusēji lauž līgumu, tad Pārdevējs maksā Pircējam līgumsodu 10 % apmērā no līgumcenas. Soda nauda pārskaitāma Pircēja norādītajā kontā 10 (desmit) darba dienu laikā no līguma laušanas brīža.

**4.** **Nobeiguma noteikumi**

 4.1. Visus strīdus, kas Pusēm rodas saistībā ar šī līguma izpildi, Puses risina pārrunu ceļā. Gadījumā, ja Puses viena mēneša laikā nevar savstarpēji vienoties, strīdus jautājums tiek nodots izskatīšanai tiesā atbilstoši spēkā esošajiem LR normatīvajiem aktiem.

4.2. Papildus vienošanās pie šī līguma stājas spēkā pēc to noformēšanas rakstveidā un abpusējas parakstīšanas brīža, tādējādi kļūstot par neatņemamu šī Līguma sastāvdaļu.

4.3. Līguma termiņš var tikt pagarināts līguma 3.14.punktā minētajos gadījumos par attiecīgu nepārvaramas varas spēkā esamības laiku.

4.4. Līgums stājas spēkā ar tā abpusēju parakstīšanas brīdi un ir spēkā līdz Pušu saistību pilnīgai izpildei.

4.5. Līgums sastādīts 2 (divos) eksemplāros, no kuriem viens tiek nodots Pircējam, bet viens- Pārdevējam. Abiem Līguma eksemplāriem ir vienāds juridisks spēks.

**6. Pušu juridiskās adreses un rekvizīti**

|  |  |
| --- | --- |
| **Pircējs:**  Priekules novada pašvaldība  Reģ.Nr.LV90000031601  Adrese: Saules iela 1, Priekule, Priekules novads, LV-3434  A/S Swedbank, HABALV22  LV30HABA0551018598451  Priekules novada pašvaldības domes priekšsēdētāja  \_\_\_\_\_\_\_\_\_\_\_\_\_\_\_\_\_\_\_ V.Jablonska  Z.v. | **Pārdevējs:**  Reģ.Nr.  Adrese:  Banka:  (*amats)*  \_\_\_\_\_\_\_\_\_\_\_\_\_\_\_\_\_\_\_\_ ( *tā atšifrējums)*    Z.v. |